b'\n_START_ARTICLE_\nZenica\n_START_SECTION_\nZgradba\n_START_PARAGRAPH_\n\xc4\x8clove\xc5\xa1ka zenica je okrogla, druge vrste, kot so na primer ma\xc4\x8dke, imajo navpi\xc4\x8dne ozke zenice, ovce in koze imajo vodoravno usmerjene zenice. Nekatere vrste morskih zmajev (Plecostomus) imajo obro\xc4\x8daste oblike. V opti\xc4\x8dnem smislu je anatomska zenica o\xc4\x8desna re\xc5\xbea, \xc5\xa1arenica pa zaslonka. Slika zenice, ki se vidi z zunanje strani o\xc4\x8desa, je vstopna zenica, in to\xc4\x8dno ne odgovarja legi in velikosti fizi\xc4\x8dne zenice, ker jo pove\xc4\x8duje ro\xc5\xbeenica. Na notranji strani le\xc5\xbei izrazita struktura, ki ozna\xc4\x8duje vez embrionalne zeni\xc4\x8dne membrane, ki pokriva embrionalno zenico.'